Кой тип слушалки са подходящи за децата – за поставяне в ушния канал (In-ear), на ушите(On-Ear) или върху цялата ушна мида (Over-Ear)?
 Някои специалисти са на мнение, че най-безопасни за финия детски слух са тези слушалки, които НЕ са вакуумни и плътно прилепнали върху ушите . Аудиото, което се предава през слушалките, следва да е толкова силно, че детето да може да чува собствения си глас, а хората около него да не могат да чуят програмата, която е грабнала вниманието на малчугана. Слушалките In-ear са малки и лесно преносими, детето може бързо да ги пъхне в джоба си, отлични за разходка или спортни занимания. При този тип слушалки, обаче, звукът не е особено качествен, а и кабелът лесно може да се оплете, което е потенциална опасност за по-малките ентусиасти. On-ear са по-висок клас слушалки, с по-добро качество на звука, сгъваеми при някои модели, с по-голям капацитет на батерията, подходящи за деца 8+ години. Over-ear слушалките обгръщат цялата ушна мида, с отличен звук и издръжливост, комфортни и с широки наушници, които разпределят равномерно тежестта. Подобни са геймърските слушалки за запалените по технологиите тийнейджъри. 

